
Kasutusloa andmine (Tule tn 91)
1. ASJAOLUD JA MENETLUSE KÄIK

11.01.2019.a Narva Linnavalitsuse korralduse vastuvõtmiseks laekus kasutusloa taotlus (linnavalitsuse dokumendiregistris nr 444) Tule tn 91 kinnistutel asuva aiamaja (ehitisregistri kood 120846184)  kasutamiseks koos aiamaja auditi aruandega (töö nr 1128, Covenant OÜ). 
Ehitusseadustiku § 52 lg 1 alusel kandis järelevalve osakond 15.01.2019 aiamaja kasutusloa taotluse andmed ehitisregistrisse (menetluse nr159662) ning  genereeris kasutusloa taotluse eelnõu, mis suunati ehitusseadustiku § 54 lg 6 kohaselt ehitisregistri kaudu Päästeametile,  Narva Linnavalitsuse Linnamajandusametile kooskõlastamiseks. 

Kasutusloa menetlus toimus ehitisregistri elektroonilises keskkonnas (EHR). Esitatud dokumentides on avastatud puuduseid ning ehitisregistri elektroonilise keskkonna kaudu audit koos ehitusdokumentatsiooniga on mitu korda tagastatud puuduste kõrvaldamiseks. EHR keskkonnas on genereeritud kasutusloa eelnõu nr 1911371/00726-3. 
	02.04.2019.a. kõik menetlusse kaasatud isikud kooskõlastasid kasutusloa taotluse kasutusloa väljastamiseks. 29.03.2019 Päästeamet ehitisregistri kaudu kooskõlastas kasutusloa taotluse eelnõu kasutusloa väljastamiseks märkusega „Hoone vastab I kasutusviisiga ehitisele esitatavatele olulistele tuleohutusnõuetele, kuid puudub väline tulekustutusvesi“. 
	


Vastavalt Narva Linnavalitsuse 06.05.1998 korraldusele nr 566-k „AÜ Jugla Aiad-2 piiride ja pindala kinnitamine“ Tule tn 91 kinnistud kuuluvad AÜ Jugla Aiad-2 üldpindala koosseisu. Aastaringselt tule kustutamiseks veevõtu võimalus AÜ-s Jugla Aiad-2 puudub.

AÜ Jugla Aiad-2 on asutatud eelmise sajandi 80-ndate aastate alguses, umbes 37 aasta jooksul on AÜ Jugla Aiad-2 territooriumil ehitatud ja kasutatud nii aiamaju kui ka teisi majandusehitisi.   Tuletõrje veevõtukoha aastaringse kasutamise probleemi lahendamine vastavalt nõudmistele ei ole Tule tn 91 kinnistute omaniku kohustus. Aiandusühistu kohustub tagama tuletõrje meetmed vastavalt aianduskooperatiivi Jugla-2 hoonestus-planeerimise projektile (projekt nr 276/80). 

Seega ehitusseadustiku § 55 kohaselt kasutusloa andmisest keeldumise põhjused puuduvad ning aiamajale  võib anda kasutusloa.

2.   ÕIGUSLIKUD ALUSED
2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2 kohaselt ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS

Anda kasutusluba Tule tn 91 kinnistutel oleva aiamaja kasutamiseks (ehitisregistri kood  120846184), auditi aruanne töö nr 1128, Covenant OÜ). 
  
4. RAKENDUSSÄTTED

4.1. Korraldus jõustub seadusega sätestatud korras. 

4.2.Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada 
kaebuse Tartu Halduskohtu Jõhvi kohtumajale halduskohtumenetluse seadustikus sätestatud               korras 30 päeva jooksul arvates korralduse teatavakstegemisest.  

